
PL x. 269/2018




Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţã a Guvernului nr.21/2018 pentru modificarea Ordonanţei Guvernului nr.23/2016 privind înfiinţarea Institutului Naţional de Administraţie trimis, spre dezbatere în fond, în procedură de urgență, Comisiei pentru administrație publică și amenajarea teritoriului, cu adresa nr. PLx. 269 din 2 mai 2018.
PREŞEDINTE,
Florin Claudiu ROMAN

Bucureşti, 15 mai 2018
                                                                  Nr. 4c-6/211
PL x. 269/2018

RAPORT 
asupra proiectului de Lege privind aprobarea Ordonanţei de urgenţã a Guvernului nr.21/2018 pentru modificarea Ordonanţei Guvernului nr.23/2016 privind înfiinţarea Institutului Naţional de Administraţie

În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului a fost sesizată spre dezbatere, în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.21/2018 pentru modificarea Ordonanţei Guvernului nr.23/2016 privind înfiinţarea Institutului Naţional de Administraţie, trimis cu adresa nr. PL x. 269 din 2 mai 2018, înregistrat cu nr. 4c-6/211 din 3 mai 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Consiliul Legislativ a avizat favorabil proiectul de lege cu observații și propuneri, conform avizului nr. 231 din 21 martie 2018.
Proiectul de lege supus dezbaterii are ca obiect de reglementare modificarea Ordonanţei Guvernului nr.23/2016, în sensul clarificării criteriilor de selecţie a membrilor Consiliului de coordonare a Institutului Naţional de Administraţie, precum şi corelarea prevederilor referitoare la necesitatea avizării de către Consiliul de coordonare a tarifelor programelor de formare profesională şi nu aprobarea acestora, care se realizează prin Ordin al ministrului dezvoltării regionale şi administraţiei publice.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege și avizul Consiliului Legislativ în ședința din 15 mai 2018.
La lucrările Comisiei a participat, în baza prevederilor art. 54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice.

Din numărul total de 24 membri ai Comisiei au participat la dezbateri 23 deputaţi.

În urma dezbaterii, membrii Comisiei au hotărât, cu unanimitate de voturi, adoptarea proiectul de Lege privind aprobarea Ordonanţei de urgenţã a Guvernului nr.21/2018 pentru modificarea Ordonanţei Guvernului nr.23/2016 privind înfiinţarea Institutului Naţional de Administraţie în forma adoptată de Senat.
În raport de obiectul şi conţinutul său,  proiectul de lege face parte din categoria legilor ordinare.

                        
PREŞEDINTE, 


   
SECRETAR,



Florin-Claudiu ROMAN 
 
 Simona BUCURA-OPRESCU
 Sef serviciu, Sofia Chelaru

 Consilier parlamentar, Nicoleta Toma

